**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 24.02.2023, ora 08.00 – 25.02.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 25.02.2023, ora 07.00**

**RÂURI**

**I.N.H.G.A.** a emis o **AVERTIZARE Hidrologică, cod galben şi cod portocaliu,** valabilă în intervalul **24.02.2023 ora 22:00 – 27.02.2023 ora 24:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri** pe unele râuri din bazinele hidrografice: **Tisa – intrarea în ţară, Vişeu, Iza, Tur, Someş, Crasna, Barcău, Crişul Repede, Crişul Negru, Crişul Alb, Mureş, Bega, Timiş, Bârzava, Moraviţa, Caraş, Nera, Cerna, Dunăre – afluenţii mici aferenţi sectorului amonte Ac. Porţile de Fier I, Jiu şi Olt,** cu posibile depăşiri ale **COTELOR DE APĂRARE**, astfel:

**COD GALBEN:**

 **În intervalul 24.02.2023 ora 22:00 – 27.02.2023 ora 24:00** pe râurile din bazinele hidrografice: Tisa – sector aferent S.H. Valea Vişeului, Vişeu, Iza, Lăpuş **(judeţul Maramureş)**, Tur **(judeţul Satu Mare)**, Someşul Mare **(judeţul Bistriţa Năsăud)**, Someşul Mic **(judeţele: Bihor şi Cluj)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crasna **(judeţele: Sălaj şi Satu Mare)**, Barcău – bazin superior şi afluenţi bazin mijlociu şi inferior **(judeţele: Sălaj şi Bihor)**, Crişul Repede – bazin amonte S.H. Vadu Crişului şi afluenţii aferenţi sectorului aval S.H. Vadu Crişului **(judeţele: Cluj şi Bihor)**, Crişul Negru **(judeţele: Bihor şi Arad)**, Crişul Alb **(judeţele: Hunedoara şi Arad)**, Mureş – bazin amonte S.H. Glodeni **(judeţele: Harghita şi Mureş)**, Niraj **(judeţul Mureş)**, Târnava Mică **(judeţele: Harghita, Mureş şi Alba)**, Târnava Mare – bazin amonte S.H. Sighişoara **(judeţele: Harghita şi Mureş)**, Arieş – bazin amonte S.H. Baia de Arieş **(judeţul Alba).**

 **În intervalul 25.02.2023 ora 12:00 – 27.02.2023 ora 24:00** pe râurile din bazinele hidrografice: Mureş – afluenţii aferenţi sectorului aval confluenţă cu râul Târnava **(judeţele: Alba, Sibiu, Hunedoara şi Arad)**, Bega – bazin amonte S.H. Chizătău **(judeţul Timiş)**, Timiş – bazin amonte S.H. Lugoj şi afluenţii aferenţi sectorului aval S.H. Lugoj, Bârzava, Moraviţa **(judeţele: Caraş Severin şi Timiş)**, Caraş, Nera **(judeţul Caraş Severin)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş Severin)**, Dunăre – afluenţii mici aferenţi sectorului amonte Ac. Portile de Fier I **(judeţul Caraş Severin)**, Jiu – bazin amonte S.H. Podari **(judeţele: Hunedoara, Gorj, Mehedinţi şi Dolj)**, Olt – afluenţii aferenţi sectorului aval confluenţă cu râul Cibin – amonte Ac. Ioneşti **(judeţele: Sibiu, Vâlcea şi Argeş)**, Olteţ – bazin superior **(judeţele: Gorj şi Vâlcea)**.

**COD PORTOCALIU:**

 **În intervalul 25.02.2023 ora 16:00 – 26.02.2023 ora 18:00** pe râurile din bazinele hidrografice: Iza, Lăpuş **(judeţul Maramureş)**, Tur **(judeţul Satu Mare),** Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**.

 **În intervalul 25.02.2023 ora 16:00 – 27.02.2023 ora 12:00** pe râurile din bazinele hidrografice: Crişul Alb – bazin amonte confluenţă cu râul Sebiş **(judeţele: Hunedoara şi Arad)**,Caraş, Nera **(judeţul Caraş Severin)**, Cerna – afluenţii aferenţi sectorului aval Ac. Herculane **(judeţul Caraş Severin)**, Jiu – afluenţii aferenţi sectorului aval S.H. Sadu – amonte S.H. Rovinari **(judeţul Gorj)**, Motru – bazin amonte S.H. Broşteni **(judeţele: Gorj şi Mehedinţi)**, Jiu – pe sectorul aferent S.H. Răcari **(judeţul Dolj)**.

Aceast mesaj de avertizare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Alba, Argeş, Arad, Bihor, Bistriţa-Năsăud, Caraş-Severin, Cluj, Dolj, Gorj, Hunedoara, Harghita, Maramureş, Mehedinţi, Mureş, Sălaj, Sibiu, Satu-Mare, Vâlcea şi Timiş (19 prefecturi)– AVERTIZARE Hidrologică, cod Galben.*

- *Arad, Bistriţa-Năsăud, Caraş-Severin, Dolj, Gorj, Hunedoara, Maramureş, Mehedinţi şi Satu-Mare (9 prefecturi) – AVERTIZARE Hidrologică,* ***cod Portocaliu****.*

**Debitele au fost în creștere** datorită precipitațiilor căzute în interval și cedării apei din stratul de zăpadă pe râurile din bazinele: Vișeu, Iza, Tur, Lăpuș, bazinele superioare ale Someșului, Crasnei, Barcăului, Crișurilor, Mureșului, Arieșului și Târnavelor.

Pe celelalte râuri, debitele au fost în scădere, exceptând râurile din bazinele: Vedea, Siret, Prut (exceptând cursul superior), bazinele inferioare ale Jiului și Oltului, bazinele mijlocii și inferioare ale Argeșului și Ialomiței, și râurile din Dobrogea, unde au fost relativ staționare.

Debitele se situează în general la valori în jurul și peste mediile multianuale lunare, exceptând râurile din bazinul hidrografic Vedea, bazinul inferior al Jiului, bazinul inferior al Oltului, cursul Argeşului şi pe afluenții acestuia aferenți bazinului mijlociu şi inferior, râurile din Dobrogea, cursul mijlociu şi inferior al Prutului, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Bârlad şi Jijia.

Formațiunile de gheață (gheață la maluri) au fost în diminuare, restrângere şi eliminare, fiind prezente izolat în bazinul mijlociu al Oltului și Bistriței (afluent al Siretului).

 Ca urmare a propagării viiturilor formate anterior, se situează **peste COTA DE ATENȚIE** râul Tur la stația hidrometrică Micula (270+14) – jud. SM (sector îndiguit).

 În interval s-a situat peste **COTA DE ATENȚIE** râul Crasna la staţia hidrometrică Domănești (400+6) – jud. SM (sector îndiguit).

Este în vigoare **AVERTIZAREA HIDROLOGICĂ** Nr. 17 din 24.02.2023.

**Debitele vor fi în creștere** datorită precipitațiilor prognozate şi propagării pe râurile din bazinele: Vişeu, Iza, Tur, Someş, Crasna, Barcău, Crişuri, Mureş, Bega, Timiș, Bârzava, Moravița, Caraș, Nera, Cerna, Jiu și afluenții din bazinul inferior al Oltului. Pe celelalte râuri, debitele vor fi relativ staționare.

Formațiunile de gheață (gheață la maluri) prezente în bazinul mijlociu al Oltului, vor fi în diminuare, restrângere și eliminare.

Ca urmare a precipitațiilor lichide prognozate, cedării apei din stratul de zăpadă și propagării, se vor produce scurgeri pe versanți, torenți şi pâraie, viituri rapide pe unele râuri mici cu posibile efecte de inundații locale, creşteri de niveluri şi debite **cu depășiri ale** **COTELOR DE APĂRARE**, pe unele râuri din nordul, centrul, vestul și sudul țării.

Se menține în vigoare **AVERTIZAREA HIDROLOGICĂ** Nr. 17 din 24.02.2023.

**DUNĂRE**

**Debitul** la intrarea în ţară (secţiunea Baziaş) în intervalul 24.02.2023 – 25.02.2023 **a fost în creştere,** având valoarea **de** **5300 m3/s**, egal cu media multianuală a lunii **februarie (5300 m3/s).** În aval de Porţile de Fier, debitele au fost în creştere pe sectorul Gruia – Cernavodă şi în scădere pe sectorul Hârşova – Tulcea.

**Debitul la intrarea în ţară (secţiunea Baziaş) va fi în creştere (5800 m3/s).**

În aval de Porțile de Fier debitele vor fi în creștere pe sectorul Gruia – Galaţi şi staţionare pe sectorul Isaccea – Tulcea.

**2.** **Situația meteorologică în intervalul 24.02.2023, ora 09.00 – 25.02.2023, ora 06.00**

**ÎN ŢARĂ**

**Administraţia Naţională de Meteorologie** (A.N.M.) a emis în data de 24.02.2023, la ora 12:00, **Atenţionarea Meteorologică nr.24**, vizând **precipitații însemnate cantitativ, ninsori, intensificări ale vântului,** conform căreia:

**- INFORMARE METEOROLOGICĂ:** În intervalul **24 februarie, ora 20 – 27 februarie, ora 12,** aria precipitațiilor se va extinde treptat dinspre regiunile vestice și va cuprinde aproape toată țara. Vor fi ploi, iar mai ales la altitudini de peste 1500 m lapovițe și ninsori, însă din noaptea de sâmbătă spre duminică (25/26 februarie) se vor transforma treptat, astfel încât vor predomina ninsorile în vest, nord și centru, precum și în zonele montane unde se va depune strat consistent de zăpadă. Pe toată perioada se vor acumula peste 60...80 l/mp, cu precădere în zona Carpaților Occidentali și în nordul Carpaților Orientali și în vestul Carpaților Meridionali. Vântul va avea temporar intensificări pe creste, cu viteze mai mari pe parcursul zilei de sâmbătă, când rafalele vor depăși 70...80 km/h și va fi viscol; tot atunci vor fi intensificări local și în restul țării, în general de 50...60 km/h

**- COD GALBEN:** ,,În intervalul **24 februarie, ora 20 – 25 februarie, ora 16,** în Crișana și local în Banat, Maramureș și nordul Transilvaniei, precum și la altitudini sub 1500 m în zona Carpaților Occidentali, în vestul Carpaților Meridionali și în nordul Carpaților Orientali va ploua și se vor acumula cantități de apă de 25...40 l/mp, iar izolat vor depăși 50...60 l/mp.

Această Atenţionare **Meteorologică**, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

MESAJ1:

- Către PREFECTURILE: *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea şi Municipiul Bucureşti (toate prefecturile, 42 prefecturi)–INFORMARE (MESAJ 1)*

MESAJ2:

Către PREFECTURILE: *Alba, Argeş, Bistriţa-Năsăud, Bihor, Cluj, Caraş-Severin, Hunedoara, Harghita, Maramureş, Mureş, Neamţ şi Suceava (12 prefecturi, MESAJ 2),* COD Galben, Atenţionare meteorologică;

**Valorile diurne de temperatură, în scădere** în jumătatea de vest, dar în creștere local semnificativă în cea estică, s-au situat peste cele specifice perioadei în mare parte a țării, exceptând Subcarpații Getici și local zona submontană din vest unde regimul termic a fost apropiat de cel normal în ultima decadă a lunii februarie. Pe parcursul zilei, cerul a fost temporar noros și a plouat slab local în jumătatea de sud-vest a țării. Începând de seara, înnorările au fost mai persistente în regiunile vestice și nord-vestice unde ploile au fost frecvente. În Carpații Occidentali, în nordul Carpaților Orientali și în vestul Carpaților Meridionali, în special la altitudini mai mari, temporar a nins. În zona Munților Apuseni sau înregistrat cantități de apă de peste 10 l/mp. În celelalte zone ploile au fost izolate. Vântul s-a intensificat în zona montană înaltă, cu precădere în a doua parte a intervalului, când în masivele vestice și nordice rafalele au depășit 80...100 km/h și pe alocuri a fost transport de zăpadă și trecător viscol, dar intensificări temporare au fost local și în zonele joase de relief din est, apoi din vest-nord-vest și izolat în centrul țării, cu viteze în general de până la 45...55 km/h. Este strat de zăpadă în zona montană, în special la peste 1300 m altitudine și aseară la ora 20 măsura, în platformele stațiilor meteorologice, până la 205 cm în Munții Făgăraș. Temperaturile maxime s-au încadrat între 4 grade la Polovragi, Câmpulung și Dedulești și 15 grade la Sânnicolau Mare, Jimbolia și Banloc; la ora 06 se înregistrau valori termice între -2 grade la Târgoviște și Alexandria și 12 grade la Oravița. Spre sfârșitul intervalului în sud s-a semnalat ceață.

*Observație: de ieri dimineață de la ora 6 au fost în vigoare 2 mesaje pentru fenomene meteorologice periculoase,* ***1 avertizare cod portocaliu*** *emisă de către SRPV Cluj și 1 atemționare cod galben emisă de către CNPM București pentru Muntenia.*

**LA BUCUREŞTI**

**Valorile termice s-au situat peste cele normale** în ultima decadă a lunii februarie. Cerul a fost variabil, cu înnorări în prima parte a zilei când trecător a plouat slab. Vântul a suflat slab până la moderat. Temperatura maximă a fost de 9 grade la Afumați și Băneasa și 10 grade la Filaret și Băneasa, iar la ora 06 se înregistrau 1 grad la Afumați și Băneasa și 2 grade la Filaret.

 **3. Prognoza meteorologică în intervalul 25.02.2023, ora 09.00 – 26.02.2023, ora 09.00**

**ÎN ŢARĂ**

**Vremea va fi deosebit de caldă** pentru această perioadă din an în regiunile extracarpatice și parțial în centru și normală termic în rest, cu temperaturi maxime ce se vor încadra în general între 8 și 18 grade. Aria de nebulozitate și precipitații va fi în extindere și va cuprinde majoritatea regiunilor. În zonele joase de relief vor fi ploi, dar în cursul nopții, treptat, în centru și pe spații mici și în vest și nord vor fi și lapoviță și ninsori. La munte precipitațiile vor fi mixte în prima parte a intervalului, apoi vor predomina ninsorile și se va depune strat nou de zăpadă pe alocuri mai consistent, iar în masivele sudice și sud-estice vor fi și depuneri de polei. Cantitățile de apă vor depăși local 15...20 l/mp, iar în Banat, zona Carpaților Occidentali și în vestul Carpaților Meridionali, pe arii restrânse și peste 30...40 l/mp. Mai ales pe parcursul zilei, vântul va avea intensificări la munte, în special pe creste, unde rafalele vor depăși 90...100 km/h, dar în prima parte a intervalului local și temporar și în restul teritoriului, cu viteze în general de 50...60 km/h. Temperaturile minime vor fi cuprinse în marea lor majoritate între 0 și 8 grade.

**LA BUCUREŞTI**

**Vremea va fi deosebit de caldă,** cu o temperatură maximă de 15...17 grade (valori cu 8...10 grade mai ridicate decât media climatologică) și o minimă de 5...7 grade. Cerul va fi temporar noros, iar probabilitatea de ploaie redusă, noaptea. Vântul va sufla slab și moderat, temporar cu ușoare intensificări în cursul zilei (rafale în jur de 40...45 km/h).

**4. Buletin nivometeorologic pentru perioada 24.02.2023 ora 20 - 26.02.2023 ora 20**

**Fenomene meteo predominante: Cantități însemnate de precipitații. Risc în creștere.**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC ÎNSEMNAT (3)** |
| **MUNŢII BUCEGI** | **RISC ÎNSEMNAT (3)** | **RISC MODERAT (2)** |
| **Munții Țarcu-Godeanu**  | **RISC ÎNSEMNAT (3)** | **RISC ÎNSEMNAT (3)** |
| **Munții Parâng- Șureanu** | **RISC ÎNSEMNAT (3)** | **RISC ÎNSEMNAT (3)** |
| **MUNȚII RODNEI** | **RISC ÎNSEMNAT (3)** | **RISC ÎNSEMNAT (3)** |
| **CĂLIMANI-BISTRIȚEI- CEAHLĂU** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare** | **RISC ÎNSEMNAT (3)** | **RISC ÎNSEMNAT (3)** |

**Evoluția vremii în intervalul 23-24.02.2023:**

Vremea s-a menținut mai caldă decât normalul acestei perioade, cu temperaturi diurne pozitive la altitudini de sub 1800 m. Cerul a fost variabil, temporar noros în cursul zilei de astăzi, când local în Carpații Occidentali, în vestul celor Meridionali și în nordul celor Orientali s-au semnalat precipitații slabe, predominant sub formă de ninsoare. Vântul a suflat moderat, cu intensificări temporare pe crestele din Carpații Orientali și Meridionali, ce au atins la rafală viteze de 50-70 km/h. Local s-a semnalat ceață, asociată izolat cu depuneri de chiciură. Stratul de zăpadă nu a prezentat variații semnificative.

**În data de 24.02.2023, la ora 14:** stratul de zăpadă de pe platformele stațiilor meteorologice măsura:

**Carpaţii Meridionali:** 205 cm la Bâlea-Lac, 132 cm la Vf. Omu, 119 cm Vf. Țarcu, 64 cm Cuntu, 34 cm la Păltiniș, 35 cm la Sinaia-1500, 36 cm la Parâng, 13 cm la Fundata,11 cm la Predeal.

**Carpaţii Orientali:** 101 cm la Vf. Călimani, 67 cm la Vf. Lăcăuți, 60 cm la Vf. Iezer, 58 cm la Ceahlău-Toaca, 43 cm la Bucin, 42 cm la Penteleu.

**Carpaţii Occidentali:** 37 cm la Semenic, 33 cm la Stâna de Vale, 18 cm la Vf. Vlădeasa, 12 cm la Băișoara, petice la Roșia Montană.

**Prognoza vremii în intervalul 24.02.2023, ora 20:00-26.02.2023, ora 20:00:**

Vremea va fi în general închisă, iar temperaturile diurne vor rămâne ușor pozitive la altitudini sub 1800 m, în special în Carpații Meridionali și de Curbură. Cerul va fi mai mult noros. Pe arii relativ extinse se vor semnala precipitaţii mixte, predominant ninsori la peste 1500 m dar temporar și la altitudini mai joase, în special în nordul Carpaților Orientali și în cei Occidentali. La altitudini joase temporar va ploua, mai ales în Carpații Meridionali și în cei de Curbură. Cantitățile de precipitații vor depăși local 20-25 l/mp în masivele vestice și nordice și 15-20 l/mp în rest, iar pe arii restrânse se vor depăși 40-50 l/mp în Carpații Occidentali, în vestul celor Meridionali și în nordul celor Orientali. În zonele înalte din majoritatea masivelor și local chiar la altitudini mai joase în nordul Carpaților Orientali și în cei Occidentali se va depune un strat consistent de zăpadă. Vântul va prezenta intensificări temporare de 70-90 km/h în majoritatea masivelor în cursul zilei de sâmbătă, 25 februarie, iar zonele înalte cu rafale de 90-120 km/h, viscolind ninsoarea și spulberând zăpada.

Local se va semnala ceață, ce poate fi asociată și cu depuneri de chiciură pe creste.

Temperaturi prognozate în intervalul 24.02.2023 ora 20 - 26.02.2023 ora 20:

**Peste 1800 m: temperaturi minime**: -8..-2 grade

**temperaturi maxime:** -4..-1 grade

**Sub 1800 m: temperaturi minime:** -6..-1 grade

**temperaturi maxime: -**2..-5 grade, cu cele mai scăzute valori în masivele nordice.

**Vânt la peste 2000 m:** din sector vestic și sud-vestic, cu rafale de 100-120 km/h în cursul zilei de sâmbătă, 25 februarie și în scădere ulterior la 60-70 km/h.

**Altitudinea izotermei de 0 grade:** în general între 1000-1700 m, în scădere ușoară duminică, cu cele mai scăzute scăzute valori în nordul Carpaților Orientali și cu cele mai ridicate în Carpații Meridionali.

**Evoluția stratului de zăpadă și a riscului de avalanșă**

**Munţii Făgăraş:** **RISC ÎNSEMNAT (3)**

La peste 1800 m, în următoarele 48 de ore se vor semnala ninsori însemnate cantitativ, care vor depune un strat de zăpadă proaspătă, local consistent. Stratul actual de zăpadă prezintă grosimi mai mari pe versanții cu expunere nordică, iar în primi 30 până la 50 cm ai stratului o rezistență în general redusă, cu coeziune slabă între cristale și față de straturile dure aflate dedesubt. În interiorul stratului întâlnim cruste mai vechi de gheață, peste care straturile mai puțin rezistente din partea superioară pot aluneca, mai ales în condițiile acțiunii unor factori externi. În zonele de creastă se întâlnesc cornișe, iar în apropierea crestelor se întâlnesc plăci de vânt, mai ales pe versanții sud-estici şi estici. Vântul intens va crea plăci noi de vânt. Pe văi și în zonele adăpostite sunt depozite însemnate de zăpadă, care depășesc pe alocuri 3 metri.

Se mențin condițiile de declanșare spontană a avalanșelor de dimensiuni medii și izolat mari, prin dislocarea și alunecarea stratului instabil din partea superioară (compus atât din zăpada proaspătă care se va depune, cât și din stratul puțin rezistent din partea superioară) sau prin ruperea plăcilor de vânt, riscul declanșării avalanșelor fiind amplificat la supraîncărcări oricât de mici.

Sub 1800 m, precipitațiile vor fi mixte, temporar sub formă de ninsoare, dar trecător și de lapoviță sau de ploaie la altitudini mai joase, mai ales pe fondul temperaturilor diurne pozitive. Stratul este umezit și se va umezi suplimentar în partea sa superioară. În aceste condiții se pot declanșa spontan curgeri și avalanșe de topire, de dimensiuni medii. În etajul altitudinal 1600-1800 m, sunt condiții pentru declanșarea inclusiv a unor avalanșe mai mari. Riscul de declanșare al avalanșelor este mai accentuat pe versanții nordicii.

**Munţii Bucegi:** **RISC ÎNSEMNAT (3)**

La peste 1800 m, temporar va ninge în următoarele zile și se va depune un strat nou de zăpadă, local consistent, peste stratul acutal de zăpadă, parțial stabilizat. În zonele de creastă întâlnim cornișe, iar pe versanții expuși vântului, plăci de vânt de grosimi variabile. În zonele adăpostite se întâlnesc troiene și depozite ce depășeșc pe alocuri 2,5 - 3 metri. În profunzime, zăpada este întărită, având intercalate cruste de gheață, iar spre sol, pe versanții cu orientare nordică, regăsim cristale fațetate și tip cupă. Pe pantele suficient de înclinate se pot declanșa avalanșe de dimensiuni medii și izolat chiar mari, ce pot angrena atât zăpada care se va depune, cât și straturile mai vechi. În apropierea crestelor există riscul ruperii plăcilor de vânt, riscul fiind prezent în special la supraîncărcări ale stratului.

Sub 1800 m, se vor semnala precipitații mixte, ce pot cumula local 15-20 l/mp, temporar ninsori, dar trecător și lapovițe sau ploi la altitudini joase, iar temperaturile diurne pozitive vor umezi și îngreuna suplimentar stratul. Pe anumite pante mai înclinate, stratul mediu stabilizat de zăpadă din partea superioară și umezit, poate aluneca peste stratul mai vechi şi stabilizat, ducând astfel izolat la declanșarea spontană de avalanșe de dimensiuni mici și medii la peste 1500 m, dar mai ales în condițiile unei supraîncărcări.

**Munții Țarcu-Godeanu: RISC ÎNSEMNAT (3)**

La peste 1800 m, se vor semnala precipitații însemnate cantitativ, care vor cumula local peste 50 l/mp și care vor depune un strat consistent de zăpadă proaspătă. Vântul va fi intens și va forma plăci noi de vânt, local consistente. În zona crestelor se întâlnesc cornișe, pe versanți numeroase plăci de vânt, iar pe văi și pe pantele adăpostite, troiene şi depozite mai consistente de zăpadă, altele noi urmând a se forma. În profunzime întâlnim numeroase cruste de gheață, iar stratul este în general consolidat. Pe pantele suficient de înclinate se pot declanșa avalanșe de dimensiuni medii și izolat mari, prin dislocarea stratului instabil de la suprafață format mai ales din zăpada care se va depune, dar izolat și din stratul actual instabil ce e prezent în anumite zone cu acumulări mai importante, peste straturile mai vechi, sau prin ruperea și alunecarea plăcilor de vânt din apropierea crestelor. Riscul va apărea în special la supraîncărcări, dar izolat și în mod spontan.

Stratul de zăpadă va înregistra creșteri și la altitudini de 1500-1800 m, local însemnate, iar pe fondul temperaturilor diurne pozitive, acesta se va umezi și îngreuna suplimentar la altitudini de sub 1500 m. Sunt condiţii pentru declanșarea unor avalanșe de dimensiuni medii și izolat mari la peste 1600 m, mai ales la supraîncărcări ale stratului, dar izolat și în mod spontan.

**Munții Parâng-Șureanu: RISC ÎNSEMNAT (3)**

La peste 1800 m, stratul de zăpadă va crește semnificativ, pe fondul ninsorilor care vor cumula local peste 40-50 l/mp în următoarele 48 de ore. Acest strat se va depune, mai ales pe versanții nordici, peste un strat de zăpadă cu rezistență redusă, de grosimi variabile, iar pe cei sudici peste plăcile de vânt prezente. În proximitatea crestelor sunt formate plăci de vânt, pe creste cornișe, iar pe văi și pe pantele adăpostite sunt troiene şi depozite consistente de zăpadă, iar altele noi se vor forma sub acțiunea vântului puternic. Stratul mai vechi, aflat dedesubt, este format din zăpadă întărită, cu cruste intercalate de gheață. Pe pantele suficient de înclinate se pot declanșa avalanșe de dimensiuni medii și izolat mari, prin alunecarea stratului cu rezistență scăzută de la suprafață (ce va fi compus din stratul actual instabil și din zăpada care se va depune) peste straturile mai vechi, sau prin ruperea și alunecarea plăcilor de vânt din apropierea crestelor, mai ales la supraîncărcări, dar și în mod spontan.

Stratul de zăpadă va înregistra creșteri și la altitudini de 1500-1800 m, local însemnate, iar pe fondul temperaturilor diurne pozitive, acesta se va umezi și îngreuna suplimentar la altitudini de sub 1500 m. Sunt condiţii pentru declanșarea unor avalanșe de dimensiuni medii și izolat mari la peste 1600 m, mai ales la supraîncărcări ale stratului, dar izolat și în mod spontan.

**Munţii Rodnei:** **RISC ÎNSEMNAT (3)**

La peste 1800 m, în următoarele zilei se va depune un strat consistent de zăpadă proaspătă peste stratul actual, ce are deja în partea superioară 30-40 cm de zăpadă cu rezistență redusă și coeziune slabă între cristale și straturile aflate dedesubt. Pe văi și în zonele adăpostite sunt troiene şi depozite însemnate, iar altele noi se vor forma sub acțiunea vântului intens. În zona crestelor sunt formate cornișe și numeroase plăci de vânt, mai ales pe versanții estici și sudici, iar vântul puternic va forma plăci noi de vânt. Stratul vechi de zăpadă, din profunzime, este compactat și întărit. Pe pantele suficient de înclinate și pe văile unde sunt depozite mari de zăpadă, se pot declanșa avalanșe de dimensiuni medii și mari, prin alunecarea stratului puțin rezistent de la suprafață (constituit în principal din stratul de zăpadă proaspătă ce se va depune și din stratul instabil prezent) sau prin ruperea plăcilor de vânt, riscul fiind prezent mai ales la supraîncărcări ale stratului, dar putând apărea şi spontan. Avalanșele pot angrena izolat și straturile subiacente, mai vechi.

La altitudini de sub 1800 m se vor cumula local peste 50 l/mp, iar la altitudini de peste 1500 m stratul nou depus va fi local consistent și se va depune peste zăpada căzută în ultima săptămână și care are stabilitate și rezistență scăzută. Temporar va ninge și la altitudini joase. Izolat se vor produce, chiar şi spontan, avalanșe de dimensiuni mici sau medii, prin alunecarea stratului care se va depune sau a celui cu rezistență redusă existent deja, peste straturile mai dure și mai vechi de la bază. La altitudini joase stratul este umezit și mediu stabilizat. Riscul declanșării avalanșelor va fi amplificat chiar și la supraîncărcări slabe.

**Munţii Călimani-Bistriţei-CEAHLAU:** **RISC ÎNSEMNAT (3)**

La peste 1800 metri sunt prezente numeroase plăci de vânt, mai ales în apropierea crestelor și pe versanții cu orientare sudică şi estică, iar pe văi și în locurile adăpostite vântul puternic a format depozite însemnate.

Sunt așteptate ninsori importante cantitativ, care pot depăși local 20-25 l/mp și care vor depune un strat nou de zăpadă, cu stabilitate redusă și care poate aluneca peste stratul actual de zăpadă pe anumite pante mai înclinate. În profunzime, stratul vechi de zăpadă este compact și întărit, cu cruste de gheață în interior. Pe pantele suficient de înclinate se pot declanșa avalanșe de dimensiuni medii și izolat mari, prin alunecarea stratului puțin stabilizat din partea superioară sau prin ruperea plăcilor de vânt, riscul fiind prezent în special la supraîncărcări, dar putând să apară izolat și în mod spontan.

Stratul va înregistra creșteri și la altitudini mai mici de 1800 de metri, în special în zona 1500-1800 m și pe versanții vestici, iar sub 1500 m precipitațiile vor fi trecător mixte. Pe pantele suficient de înclinate, vor fi condiții pentru declanșarea unor avalanșe de dimensiuni mici și medii, prin alunecarea zăpezii care se va depune la peste 1500 m și a zăpezii umezite de la altitudini mai joase acestuia peste stratul vechi și compact, riscul fiind amplificat în condiții de supraîncărcări.

**Munţii Vlădeasa, Muntele Mare:** **RISC ÎNSEMNAT (3)**

În următoarele 48 de ore se vor semnala precipitații însemnate cantitativ, ce vor depăși local 50 l/mp și care vor depune un strat consistent de zăpadă, mai ales la altitudini de peste 1500 m și care va avea o coeziune slabă cu stratul actual de zăpadă, peste care se va depune și peste care poate aluneca cu ușurință pe pantele mai înclinate. Și la altitudini joase se vor semnala temporar ninsori, dar trecător și lapovițe sau ploi, iar pe fondul temperaturilor diurne ușor pozitive stratul se va umezi suplimentar. Pe pantele suficient de înclinate și pe văile adăpostite, unde se vor forma acumulări mai consistente de zăpadă, se pot declanșa avalanșe de dimensiuni medii prin alunecarea stratului nou care se va depune peste stratul vechi și relativ compact, sau prin ruperea și alunecarea unor plăci de vânt ce se vor forma în apropierea crestelor, riscul fiind amplificat la supraîncărcări. Avalanșe de topire de dimensiuni mici și chiar medii pot apărea și în mod spontan la altitudini mai joase.

**Notă:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 23.02.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring cu următoarele indicative:**

**MS-2, mun. Targu Mures, jud. Mureş**

**AB-2, mun. Sebes, jud. Alba**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**Garda Forestiera Ramnicu Valcea** informeaza ca **in intervalul 21.02.23 ora 20:30-22.02.23, ora 16:50, s-a produs un incendiu de litiera in zona loc. Farcasesti, pe raza unui fond forestier proprietate privata din cadrul OS Pesteana, DS Gorj. Acesta a afectat o suprafata de 1,4 ha** de litiera. A fost stins de catre 5 personalul silvic, 8 pompierii militari, 2 politisti si 10 cetateni. Cauza incendiului este aprinderea vegetatiei din afara fondului forestier.

**APM Timiş** informează că **în data de 10.02.2023, ora 08:40, s-a produs o poluare accidentală a solului, în jud. Timiş, datorită unei spărturi pe conducta de transport amestec, conform notificării operatorului SC EXPERT PETROLEUM SRL, zona Parc 2 Variaş - Depozit Satchinez, fiind afectată o suprafaţă de teren privat. S-au scurs pe sol cca. 10 litri apă sărată de zăcământ şi 1 litru ţiţei.** Timpul de producere al fenomenului: 2 ore şi 20 minute – neetanşeitatea a fost identificată la ora 08:40, iar izolarea a fost efectuată la ora 11:10.

Au fost efectuate cu mijloace proprii lucrări de decopertare a suprafeţei poluate de cca 0,5mp, respectiv îndepărtarea solului contaminat, rezultând un volum de cca 0,1mcubi de sol contaminat, care a fost transportat la Punctul de colectare deşeuri periculoase amplasat în cadrul Depozitului Satchinez, pentru a fi preluat de către contractorul specializat şi autorizat SC Stilo Evora SRL în vederea tratării/eliminării prin depozitare.

**GNM-CJ Galaţi** revine cu informaţii suplimentare despre poluarea accidentală din data de 15.02.2023, ora 19:30, a solului, în sector 36 Independenţa, sonda 1170 Independenţa la Parc 11 Schela, comuna Schela, jud. Galaţi, datorită unei spărturi pe conducta de transport amestec, conform notificării OMV Petrom din data de 16.02.2023, ora 08:45, fiind afectată o suprafaţă de 300 mp islaz. S-au scurs pe sol cca. 2000 litri apă sărată de zăcământ şi 300 litri ţiţei. Au fost luat măsuri de izolare a conductei şi se intervine pentru remedierea avariei şi a terenului afectat. **S-a colectat circa 100 tone sol contaminat si depozitat in 2 habe, după care va fi transportat pentru a fi neutralizat la staţia bioremediere in loc. Smârdan aparţinând OMV Petrom SA.**

**APM Timiş** informează că **în data de 20.02.2023, ora 08:30, s-a produs o poluare accidentală a solului, în jud. Timiş, datorită unei spărturi pe conducta de transport amestec, conform notificării operatorului SC EXPERT PETROLEUM SRL, zona Parc 2 Variaş - Depozit Satchinez, fiind afectată o suprafaţă de teren privat. S-au scurs pe sol cca. 15 litri apă sărată de zăcământ şi 5 litri ţiţei.** Timpul de producere al fenomenului: 1 oră şi 30 minute – neetanşeitatea a fost identificată la ora 08:30, iar izolarea a fost efectuată la ora 10:00.

Au fost efectuate cu mijloace proprii lucrări de decopertare a suprafeţei poluate de cca 5 m2, respectiv îndepărtarea solului contaminat, rezultând un volum de cca 0,4 m3 de sol contaminat, care a fost transportat la Punctul de colectare deşeuri periculoase amplasat în cadrul Depozitului Satchinez, pentru a fi preluat de către contractorul specializat şi autorizat SC Stilo Evora SRL în vederea tratării/eliminării prin depozitare.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 23.02.2023 – 24.02.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

 **Judetul Botosani:**

 - Se mentine situatia de restrictii in alimentarea cu apa pentru piscicultura la folosinta:

 0.-\*+//\*/\* \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

 **Judetul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

Direcția Comunicare